
DIRECŢIA ECONOMICĂ
COMPARTIMENTUL EVIDENŢA PATRIMONIULUI
REFERAT

privind completarea Anexei V la Contractul de Delegare  a gestiunii serviciilor publice de alimentare cu apă şi canalizare nr.932/19.01.2010 cu mijloace fixe reprezentând racorduri, staţii de pompare, branşamente şi reţele de alimentare cu apă şi canalizare din Municipiul Timişoara ( Anexa 1)

Urmare  înfiinţării Asociaţiei de Dezvoltare Intercomunitară Apă-Canal Timiş, şi ca urmare a aprobării prin HCL 277/28.07.2009 a delegării serviciilor publice de alimentare cu apă şi de canalizare în municipiul Timişoara prin atribuire directă operatorului regional AQUATIM SA Timişoara, în baza HG nr. 855 / 2008 a fost semnat Contractul de Delegare a gestiunii serviciului de alimentare cu apă şi de canalizare nr. 932/19.01.2010, în numele şi pe seama membrilor Asociaţiei.

Potrivit prevederilor art.24 alin.1 din Legea nr. 51/2006, bunurile ce compun sistemele de utilităţi publice prin intermediul cărora sunt furnizate/prestate serviciile de utilităţi publice pot fi:
    a) date în administrare şi exploatate în baza hotărârii de dare în administrare;

    b) puse la dispoziţie şi exploatate în baza contractului de delegare a gestiunii serviciului.

Conform alin. 2 al aceluiaşi articol, în cazul gestiunii delegate, punerea la dispoziţie a sistemelor de utilităţi publice, utilizate pentru furnizarea/prestarea serviciilor şi/sau activităţilor care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor/operatorilor regionali spre administrare şi exploatare pe perioada delegării gestiunii, odată cu gestiunea propriu-zisă a serviciilor şi/sau a activităţilor delegate, în baza contractului de delegare a gestiunii.

Având în vedere Contractul de Delegare a gestiunii serviciilor publice de alimentare cu apă şi canalizare nr. 932 din 19.01.2010 încheiat între Asociația de Dezvoltare Intercomunitară apă-canal Timiş şi AQUATIM SA.

Având în vedere HCL nr. 277/2009 privind aprobarea delegării serviciilor publice de alimentare cu apă şi de canalizare în Municipiul Timişoara, prin atribuire directă operatorului regional  AQUATIM SA Timişoara;  
Mijloacele fixe din domeniul apă-canal recepţionate până în anul 2016, transmise şi înregistrate în evidenţa contabilă a Primăriei Municipiului Timişoara,  trebuiesc  date  în administrare către operatorul regional AQUATIM SA, pentru completarea Anexei V (lista bunurilor proprietate publică transmise spre folosință operatorului) la contractul de delegare a gestiunii serviciilor publice de alimentare cu apă şi canalizare care a fost aprobat prin HCL nr. 277/2009;   
PROPUNEM :

  1. Emiterea unei hotărâri care să aprobe transmiterea spre administrare şi folosință către operatorul regional AQUATIM SA a bunurilor reprezentând racorduri, staţii de pompare,branşamente, reţele de apă, reţele de canalizare rezultate în urma lucrărilor recepţionate, transmise şi înregistrate în evidenţa mijloacelor fixe ale Primăriei Municipiului Timişoara, cuprinse în Anexa 1, care face parte integrantă din această hotărâre.
  2. Completarea Anexei V(lista bunurilor proprietate publică transmise spre folosinţă operatorului) la Contractul de delegare  a serviciilor publice de alimentare cu apă şi de canalizare, încheiat între Asociatia de Dezvoltare Intercomunitară apă-canal Timiş şi  AQUATIM SA  aprobat prin HCL nr. 277/2009, cu bunurile cuprinse în Anexa 1.
  3. Punerea la dispoziţia operatorului a bunurilor din Anexa 1 se face prin încheierea unui Act Adiţional la Contractul de delegare a bunurilor nr.932 din 19.01.2010.

